Decret 216/1991 sobre la denominació oficial del municipi dels Poblets
<div align=justify>
L’Ajuntament de Setla-Mirarrosa y Miraflor, en sessió plenària de 27 de juliol de 1986, acordà sol·licitar el canvi del nom actual del municipi per la forma en valencià: els Poblets. 

El Gabinet d’Us del Valencià de la Conselleria de Cultura, Educació i Ciència considera correcta des del punt de vista de la normativa lingüística la grafia en valencià: els Poblets.

La Llei de la Generalitat Valenciana 4/83, de 23 de novembre, d’Ús i Ensenyament del Valencià, disposa en l’article 15.1 que correspon al Govern Valencià determinar els noms oficials dels municipis de la Comunitat Valenciana.

Per tant, vist l’expedient instruït per l’Ajuntament de Setla-Mirarrosa y Miraflor per a l’alteració de la denominació actual per la forma tradicional en valencià: els Poblets, i d’acord amb la proposta feta pel Conseller d’Administració Pública, en la qual acredita el compliment de les prescripcions exigides en la legislació vigent, amb la deliberació prèvia del Govern Valencià en la reunió del dia 25 de novembre de 1991,

Article únic

L’actual municipi de Setla-Mirarrosa y Miraflor de la província d’Alacant, adoptarà la forma en valencià: els Poblets. Les referències que els òrgans de l’estat i altres organismes públics hagen realitzat a l’antic nom s’entendran fetes, a partir d’ara, a la nova denominació. 

València, 25 de novembre de 1991.

El President de la Generalitat Valenciana,

JOAN LERMA I BLASCO

El Conseller d’Administració Pública, 

EMÈRIT BONO I MARTÍNEZ

Decrets que regulen l’alteració dels topònims valencians
 Decret 74/1984, de regulació de l'alteració del nom dels municipis valencians
 Decret 58/1992, de regulació de l'alteració del nom dels municipis valencians

Enllaços relacionats amb el decret i el municipi

 La publicació del decret al Diari Oficial de la Generalitat Valenciana, DOGV
 El municipi dels Poblets a la Viquipèdia
 La pàgina web de l’Ajuntament dels Poblets

Enllaços diversos
 Llista dels municipis del País Valencià
 Llista dels municipis del País Valencià que han adaptat el topònim en valencià
 Llista dels municipis del País Valencià que tenen el topònim oficial diferent de la forma tradicional en valencià
 Llista dels decrets que oficialitzen els topònims en valencià
 Llista de l'Acadèmia Valenciana de la Llengua dels municipis valencians
 Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
 Llei d'ús i ensenyament del valencià
 Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV
 

Dret lingüístic
Dret valencià
Toponímia del País Valencià
1991